*****

ΚΑΝΟΝΙΣΜΟΣ (ΕΟΚ) αριθ. 2294/89 ΤΗΣ ΕΠΙΤΡΟΠΗΣ

της 27ης Ιουλίου 1989

για την τροποίηση του κανονισμού (ΕΟΚ) αριθ. 1709/84 για τις ελάχιστες τιμές που πρέπει να πληρωθούν στους παραγωγούς και τα ποσά της ενίσχυσης στην παραγωγή για ορισμένα μεταποιημένα οπωροκηπευτικά που έχουν επιλεγεί για την ενίσχυση στην παραγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/86 του Συμβουλίου της 26ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1125/89 (2), και ιδίως το άρθρο 6 παράγραφος 4,

Εκτιμώντας:

ότι ο κανονισμός (ΕΟΚ) αριθ. 1709/84 της Επιτροπής (3) καθορίζει κυρίως την ταξινόμηση των ξηρών σύκων σύμφωνα με κατηγορίες και ποιότητες· ότι η ελάχιστη τιμή που πρέπει να καταβάλλεται στον παραγωγό και η ενίσχυση στην παραγωγή προσδιορίζονται βάσει συντελεστών που εφαρμόζονται στις εν λόγω ταξινομήσεις, οι οποίες εμφαίνονται στο παράρτημα Ι του εν λόγω κανονισμού· ότι οι διατάξεις του παραρτήματος Ι τμήμα Α πρέπει να τροποποιηθούν προκειμένου να ληφθούν υπόψη οι ποιότητες για τις πάστες σύκων που έχουν πράγματι υποστεί μεταποίηση·

ότι τα παραρτήματα ΙΙ και ΙΙΙ του κανονισμού (ΕΟΚ) αριθ. 1709/84 ορίζουν τις ποιότητες που πρέπει να έχουν τα ξηρά σύκα μετά από μεταποίηση· ότι ένα από τα κριτήρια διαφοροποίησης είναι το μέγεθος των καρπών ανά χιλιόγραμμο· ότι κύριο χαρακτηριστικό των ποικιλιών ξηρών σύκων που παράγονται στην Ισπανία και την Πορτογαλία είναι μικρότεροι καρποί και κατά συνέπεια μεγαλύτερος αριθμός καρπών ανά χιλιόγραμμο· ότι τα προϊόντα αυτά κατατάσσονται επομένως πάντα σε κατώτερες ποιοτικές κατηγορίες λόγω του μεγέθους τους, μολονότι τα οργανοληπτικά τους χαρακτηριστικά, καθώς και τα χαρακτηριστικά παρουσίασης και καθαρισμού ανταποκρίνονται στα χαρακτηριστικά ανώτερων ποιοτικών κατηγοριών· ότι πρέπει να τροποποιηθεί η ταξινόμηση των προϊόντων αυτών προκειμένου να ληφθούν υπόψη τα πραγματικά ποιοτικά τους χαρακτηριστικά και οι συνήθειες εμπορίας και χρησιμοποίησης· ότι κατά συνέπεια πρέπει να τροποποιηθούν τα παραρτήματα ΙΙ και ΙΙΙ του κανονισμού (ΕΟΚ) αριθ. 1709/84·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1709/84 τροποποιείται ως εξής:

1. Ο πίνακας που περιέχεται στο τμήμα ΙΙ του παραρτήματος Ι αντικαθίσταται από τον ακόλουθο πίνακα:

«Συντελεστές που εφαρμόζονται για την ενίσχυση στην παραγωγή

1.2,5.6 // // // // παρουσίαση

ποιότητα

// Καθαρού βάρους ίσου ή κατώτερου του ενός χιλιογράμμου

// Άλλα 1.2.3.4.5.6 // // Αρμαθός σύκων και

σύκα τοποθετημένα

σε διαδοχικές σειρές // «Round» «Protoben» «Lerida» // Σύκα χύμα // Πάστες σύκων // // // // // // // // Α // 1,3712 // 1,2536 // 1,20 // 1,2536 // 1,0186 // Β // 1,2569 // 1,1492 // 1,10 // 1,1492 // 0,9337 // Γ // 1,1426 // 1,0447 // 1,00 // - // 0,8488 // Δ // 1,0284 // 0,9402 // 0,90 // - // 0,7639» // // // // // //

2. Στο παράρτημα ΙΙ τμήμα Α «ταξινόμηση και προδιαγραφές» πραγματοποιούνται οι ακόλουθες τροποποιήσεις:

1. καταργείται η τέταρτη περίπτωση του σημείου (i),

2. καταργείται η τέταρτη περίπτωση του σημείου (ii),

3. καταργείται η τέταρτη περίπτωση του σημείου (iii),

4. Μετά το σημείο (IV), προστίθεται το ακόλουθο κείμενο:

«Β. Μεγέθη

Σε κάθε κατηγορία, το μέγεθος των ξηρών μη μεταποιημένων σύκων καθορίζεται από τον αριθμό των καρπών ανά χιλιόγραμμο, σύμφωνα με τον παρακάτω πίνακα:

1.2.3 // // // // Κατηγορία // Μικρόκαρπες

ποικιλίες

// Άλλες

ποικιλίες

// // // // Α // έως 74 // έως 64 // Β // από 75 έως 84 // από 65 έως 74 // Γ // από 85 έως 110 // από 75 έως 94 // Δ // περισσότερο από 110 // περισσότερο από 94 // // //

Το μέγεθος εκτιμάται βάσει ενός αντιπροσωπευτικού δείγματος του συνόλου της παρτίδας το οποίο λαμβάνεται στην τύχη από την παρτίδα.»

3. Στο τέλος του παραρτήματος ΙΙ προστίθεται το σημείο Δ:

Δ. Κατάλογος των μικρόκαρπων ποικιλιών σύκων

«- Cuello de Dama

- Pajarito

- Granito

- Preto de Torres

- Pingo de mel ou moscatel

- Cachopeira

- Cotio

- Branco do Douro

- Rei branco

- Rei preto.»

4. Στο παράρτημα ΙΙΙ τμήμα Α-Α ΚΑΝΟΝΑΣ ΠΟΙΟΤΗΤΑΣ ΓΙΑ ΤΑ ΞΗΡΑ ΣΥΚΑ, σημείο ΙΙ υπό Α «Ταξινόμηση»:

α) Καταργείται η πέμπτη περίπτωση του σημείου (i),

β) Καταργείται η πέμπτη περίπτωση του σημείου (ii),

γ) Καταργείται η πέμπτη περίπτωση του σημείου (iii),

δ) Καταργείται η τρίτη περίπτωση του σημείου (iv).

5. Στο παράρτημα ΙΙΙ τμήμα Α το κείμενο του σημείου ΙΙΙ « ΕΠΙΛΟΓΗ ΚΑΤΑ ΜΕΓΕΘΟΣ» αντικαθίσταται από το ακόλουθο κείμενο:

«ΙΙΙ. ΤΑΞΙΝΟΜΗΣΗ ΚΑΤΑ ΜΕΓΕΘΟΣ

Η ταξινόμηση κατά μέγεθος προσδιορίζεται, για κάθε κατηγορία, από τον αριθμό των καρπών ανά χιλιόγραμμο σύμφωνα με τον παρακάτω πίνακα:

1.2.3 // // // // Κατηγορία // Μικρόκαρπες

ποικιλίες

// Άλλες

ποικιλίες

// // // // Α // έως 72 // έως 62 // Β // από 73 έως 82 // από 63 έως 72 // Γ // από 83 έως 95 // από 73 έως 80 // Δ // από 96 έως 110 // από 81 έως 94 // // //

Η ταξινόμηση κατά μέγεθος πραγματοποιείται βάσει ενός αντιπροσωπευτικού δείγματος του συνόλου της παρτίδας, που λαμβάνεται στην τύχη από την παρτίδα.

Ο κατάλογος των μικρόκαρπων ποικιλιών περιλαμβάνεται στο σημείο Δ του παραρτήματος ΙΙ».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την έναρξη της περιόδου εμπορίας 1989/90 για το σχετικό προϊόν.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουλίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 118 της 29. 4. 1989, σ. 29.

(3) ΕΕ αριθ. L 162 της 20. 6. 1984, σ. 8.